Diari Oficial de la Generalitat Valenciana


Sumari del DOGV 9505, del 04-01-2023 (2022/13202)

Extracte de la Resolució de 29 de desembre 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per al finançament de projectes en matèria d'inclusió i desenvolupament comunitari.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9505

Data del DOGV
:   04-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/13752


Data del document
:   29-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 29 de desembre 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per al finançament de projectes en matèria d'inclusió i desenvolupament comunitari. [2022/13004]  
BDNS (identif.): 668060.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria/668060  
  
  
Primer. Beneficiaris  
Entitats privades sense ànim de lucre que realitzen actuacions d'inclusió social de les persones o unitats de convivència que es troben en situació de vulnerabilitat.  
Queden exclosos de la present convocatòria els següents projectes:  
  
a) Projectes dirigits als col·lectius de població gitana, població immigrant, diversitat funcional, majors, dones, xiquets, xiquetes i adolescents i tots aquells projectes que financen actuacions dirigides a col·lectius que tinguen línies específiques de subvenció en la Conselleria d'Igualtat i Polítiques Inclusives.  
b) Projectes dirigits a la realització d'itineraris d'inserció sociolaboral, per tindre una convocatòria especifica en la Conselleria d'Igualtat i Polítiques Inclusives.  
c) Projectes dirigits als col·lectius que tinguen línies de subvenció especifiques en la Conselleria de Sanitat Universal i Salut Pública, a excepció dels que són d'àmbit social i que van dirigits a l'acollida integral i atenció de les necessitats bàsiques i d'inclusió social de les persones amb VIH en situació de vulnerabilitat o en risc d'exclusió social.  
  
d) Projectes d'entitats que hagen sigut finançats íntegrament i en el mateix període per aquesta o una altra administració, o entitat. En aquest sentit, cal tindre en compte especialment que l'article 88.3 de la Llei 3/2019, de 18 de febrer, de serveis socials inclusius de la Comunitat Valenciana, estableix que «el règim d'acció concertada serà incompatible amb la concessió de subvencions econòmiques per al finançament de les actuacions o serveis que han sigut objecte del concert».  
  
  
Segon. Objecte  
Subvencionar despeses de personal i corrents per a la realització d'actuacions d'inclusió social per a persones o unitats familiars que es troben en situació de vulnerabilitat, i en concret per a aquest exercici:  
  
1. Projectes dirigits a persones o unitats familiars que es troben en situació de vulnerabilitat, excepte el col·lectiu de persones afectades pel VIH-SIDA, les actuacions de la qual aniran dirigides a l'atenció de les necessitats bàsiques, d'atenció ambulatòria, diürna i nocturna, serveis d'acolliment i d'higiene personal per a les persones en situació de vulnerabilitat o risc d'exclusió social.  
2. Projectes destinats a persones o unitats familiars afectades per VIH-SIDA, les actuacions dels quals aniran dirigides a l'atenció de les necessitats bàsiques, d'atenció ambulatòria, diürna i nocturna, serveis d'acolliment i d'higiene personal per a les persones en situació de vulnerabilitat o risc d'exclusió social.  
3. Projectes destinats al desenvolupament comunitari i foment de l'àmbit relacional:  
a) Foment de participació social i cultural de col·lectius vulnerables en estructures dinàmiques normalitzades comunes, per a reforçar el sentiment de pertinença i vincles amb el territori, així com la promoció dels bons tractes i prevenció de la soledat no desitjada.  
b) Foment de l'entorn afectiu i intervenció sociocomunitària de col·lectius vulnerables per a la prevenció de problemàtiques socials i psicosociosanitaris.  
  
Tercer. Bases reguladores  
Les bases es contenen en l'Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions en matèria d'inclusió i desenvolupament comunitari (DOGV núm. 8612, 13.08.2019).  
  
  
Quart. Import  
1. Les subvencions contingudes en aquesta convocatòria estan dotades amb un import màxim estimat de 2.500.000,00 €, amb càrrec a la línia de subvenció S1827000 del programa pressupostari 313.50, Inclusió social.  
2. No obstant això, aquest import quedarà condicionat a l'existència de crèdit adequat i suficient per a atendre les subvencions en la llei de pressupostos de la Generalitat aprovada per a l'exercici 2023.  
  
Cinqué. Termini de presentació de sol·licituds  
El termini per a la presentació de les sol·licituds serà d'un mes a comptar de l'endemà de la publicació de la present convocatòria en el Diari Oficial de la Generalitat Valenciana.  
L'incompliment d'aquest termini determinarà automàticament l'exclusió de la convocatòria.  
Els requisits necessaris per a participar en la convocatòria hauran de complir-se en la data de finalització del termini de presentació de sol·licituds.  
  
Sisé. Altres dades  
1. Sol·licituds: la tramitació i presentació de sol·licituds, dels annexos i de la documentació corresponent s'ha de realitzar exclusivament per mitjans electrònics.  
Les sol·licituds de subvencions, de conformitat amb l'apartat 3 de l'article 8 de l'Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions en matèria d'inclusió i desenvolupament comunitari, es presentaran exclusivament per via telemàtica, mitjançant la signatura electrònica de la persona que represente l'entitat. El nom de l'entitat haurà de coincidir amb el que figure en el CIF. A l'efecte de participació en la present sol·licitud de subvenció, es considera que la subscripció de la sol·licitud de subvenció per les entitats susceptibles de ser beneficiàries implica la capacitat jurídica i d'actuar necessària per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
- Designar el compte bancari on es transferirà, si escau, la subvenció.  
- Assumir les declaracions responsables de no concurrència de causa legal per a obtindre la condició de persona beneficiària (art. 13 de la Llei 38/2003, general de subvencions).  
Cada entitat podrà presentar una única sol·licitud per projecte i per província on realitze el projecte per al qual se sol·licita la subvenció.  
El punt d'accés a la tramitació electrònica és la seu electrònica de la Generalitat, accessible en el web https://sede.gva.es. Aquest tràmit també estarà disponible en l'enllaç següent:  
https://www.gva.es/es/inicio/procedimientos  
  
2. Documentació a presentar amb la sol·licitud: la prevista en el resolt cinqué de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en l'article 5 de la citada Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives.  
4. Règim de pagaments: el pagament de les subvencions es realitzarà en els termes fixats en el resolt huité de la resolució de convocatòria, prèvia justificació per l'entitat beneficiària de la realització del projecte.  
  
  
València, 29 de desembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.